****

**BY 84 Babyphone**

Poštovani kupci,

Radujemo se što ste se odlučili za jedan proizvod iz našeg asortimana. Mi stojimo iza kvalitetnih i ispitanih proizvoda sa polja toplote, blage terapije, masaže, mjerenja težine, krvnog pritiska, tjelesne temperature, pulsa i zraka.

Molimo da ova uputstva pažljivo pročitate, sačuvate ih za kasniju upotrebu, učinite ih dostupnim trećim licima i poštujete upozorenja.

Srdačni pozdravi,

Vaš Beurer tim

Obim isporuke

• jedinica za roditelje - prijemnik

• jedinica za bebu - odašiljač

• 1 mrežna priključka: 6 V/650 mA

• NI-MHbaterije (3x1,2 V, AAA) 600 mAh

• ovo uputstvo

**Opis simbola**

Simboli u nastavku se upotrebljavaju u ovo uputstvu i na tipskoj pločici

**UPOZORENJE** Upozorenje na opasnost od povreda ili opasnost po Vaše zdravlje.

**PAŽNJA** Sigurnosn e napomene na moguća oštećenja na uređaju/priboru.

** Napomena** Napomena o bitnim informacijama.

1. **O uređaju**

**Funkcije uređaja**

Ovaj analogni Babyphone omogućava Vam da u svakom trenutku budete u kontaktu sa Vašim djetetom dok obavljate poslove po kući ili u vrtu. Dva različita kanala i 16 pilotnih (pomoćnih) signala minimiziraju smetnje i garantiraju visok kvalitet prijenosa.

Uređaj ima slijedeće funkcije:

• praćenje šumova

• osvijetljen ekran sa prikazom da li beba spava ili je budna

• zatamljenje LCD ekrana kod prijenosa slabih šumova/zvukova

• 16 pilotnih (pomoćnih) signala i 2 kanala sa različitim frekvencijama

• domet od 800 m kod vidokruga bez prepreka

• akustična i optička kontrola dometa

•prikaz istrošenosti baterije

• klip za kaiš i mogućnost vješanja

1. **Upotreba prema svrsi upotrebe**

• Uređaj koristite samo u svrhu nadgledanja vaše bebe, kada je ne možete direktno nadgledati. Ovaj uređaj nije zamjena za Vaš lični i odgovorni nadzor djeteta!

• Uređaj je namijenjen da ga koristite u kućnom/privatnom okruženju. Nije namijenjen za komercijalne svrhe.

• Ovaj uređaj nije namijenjen da ga koriste osobe (uključujući i djeca) sa ograničenim psihičkim, osjetilnim i mentalnim sposobnostima ili manjkom iskustva i/ili znanja, osim ako ih nadgleda osoba odgovorna za njihovu sigurnost ili su od iste dobili upute kako da koriste uređaj.

• Svaka nestručna primjena/upotreba uređaja može biti opasna.

1. **Bitne napomene**

Sigurnosne napomene

**UPOZORENJE**

• Uređaj i kablove uvijek postavljajte van dometa djece. Zbog kablova može da dođe do strangulacije i ozljeđivanja djeteta.

• Sitne dijelove držite van dometa djece.

• Ambalažu držite van dometa djece. Postoji opasnost od gušenja.

• Babyphone nikada nemojte stavljati u dječiji krevetić ili u domet djece.

• Pazite da kabal postavite van dometa djece.

• Babyphone postavite na udaljenosti od 2 metra od Vaše bebe u cilju sprječavanja mogućeg zaprljanja elektro smogom i minimiziranja smetnji usljed šumova.

• Prije korištenje Babyphone uvjerite se da isti ispravno funkcioniše, da je baterija u uređaju napunjena.

• Kod korištenja krivih baterija postoji opasnost od eksplozije!

• Kontakte nikada nemojte dodirivati oštrim ili metalnim predmetima.

• Uređaj nikada nemojte uranjati u vodu i isti nikada nemojte prati pod mlazom vode.

• Uređaj nikada nemojte koristiti u blizini vlage.

• Babyphone nikada nemojte prekrivati peškirom ili dekom.

• Uvijek koristite mrežne dijelove koji su bili dio isporuke.

• Mrežni priključak se smije priključiti na struju navedenu na tipskoj pločici.

• Kabal nikada nemojte vući, savijati ili slamati.

• Kada uređaj ne koristite, isključite ga iz struje.

• Uređaj i mrežni priključak ne smiju doći u dodir sa vrelim površinama ili predmetima oštrih rubova.

• Nemojte koristiti rezervne dijelove koje nije preporučio proizvođač.

**Opće napomene**

•Popravke uređaja smije vršiti samo kvalificirano osoblje u servisu za kupce ili ovlašteni uvoznici. Međutim, prije reklamacije provjerite stanje baterija i iste po potrebi zamijenite.

• Vi sami nikada ne smijete popravljati uređaj, jer u suprotnom više ne možemo jamčiti ispravno funkcionisanje uređaja. Kod nepridržavanja ove upute garancija na uređaj ne vrijedi.

• Ukoliko imate dodatnih pitanja, molimo da se obratite ovlaštenom uvozniku/trgovcu ili servisu za kupce.

**Napomena o baterijama**

**UPOZORENJE**

• Ukoliko se progutaju, baterije mogu biti opasne po zdravlje. Baterije i sve male dijelove uređaja čuvajte van dometa djece. Ako dijete ipak proguta bateriju, odmah zatražite liječničku pomoć.

• Baterije ne smijete puniti i aktivirati drugim sredstvima, bacati u vatru ili kratko spajati.

• Baterije mogu sadržavati otrovne supstance, koje štete okolišu i zdravlju ljudi. Stoga, baterije odlažite u skladu sa važećim zakonskim odredbama. Baterije nemojte bacati u kućno smeće.

**UPOZORENJE**

• Curenje baterija može prouzrokovati oštećenja na uređaju. Ako uređaj ne koristite duže vrijeme, iz istog izvadite baterije.

•Ako ipak dođe do curenja baterije, navucite zaštitne rukavice i pretinac za baterije očistite suhom krpom.

1. **Opis uređaja**

**Napomena**

Radi lakšeg razlikovanja uređaja, jedinica za bebu ima žutu, a jedinica za roditelje ima bijelu antenu.



**Jedinica za bebu**

1. Antena (žuta)
2. Ekran
3. Mikrofon
4. Regulator osjetljivosti
5. ON/OFF prekidač za odabir kanala
6. Utor za mrežni priključak



**Jedinica za roditelje**

1. Antena (bijela)
2. Ekran
3. Zvučnik
4. Regulator jačine zvuka
5. ON /OFF Prekidač za odabir kanala

**Zajedničke karakteristike jedinice za bebu i jedinice za roditelje**

1. Klip za kaiš
2. Poklopac za pretincu za baterije
3. Prekidač za Pilot signal (u pretincu za baterije)

**Ekran**

1. Kontrola dometa
2. Prikaz istrošenosti baterije
3. Prikaz kanala
4. Emocije bebe:

Beba spava

1. Beba je budna (izmjeničan prikaz)
2. **Rad uređaja**

**Podešavanje pilot signala**

Putem prekidača za pilot signal u pretincu za baterije možete da birate između ukupno 16 pilotnih signala. Provjerite da ste jedinicu za roditelje i jedinicu za bebe postavili na isti signal, jer u suprotnom nije moguće uspostaviti vezu između uređaja.

**Napomena**

Promijenite postavke za pilotni signal kada prijem ometaju drugi uređaji kao n.pr. drugi babyphon-i ili radija.

Uređaj može da radi na priložene baterije na punjenje, druge standardne baterije ili na mrežni priključak.

Molimo da pazite da koristite baterije sa navedenim karakteristikama na slici. Minus pol baterije mora biti izoliran u dužini od cca. 5 mm.

Možete naručiti tri rezervne baterije kod svog ovlaštenog trgovca sa brojem narudžbe 163.378.

**Rad na baterije**

• Poklopac na pretincu za baterije povucite prema dolje.

• Ispravno umetnite priloženu bateriju ili 3 baterije 1,5 V, tip AAA.

• Vratite poklopac na pretinac za baterije.

• Za punjenje priložene baterije na punjenje morate priključiti mrežni priključak. Prikaz istrošenosti baterije Vam pokazuje postupak punjenja. Čim se baterija na punjenje napuni, simbol baterije na ekranu je u potpunosti vidljiv.

• Postupak punjenja traje cca. 10 sati kod ugašenog uređaja.

**Napomena**

• Prije prvog korištenja, baterija na punjenje treba da je u potpunosti puna. Postupak punjenja traje cca. 10 sati. Sa u potpunosti punom baterijom uređaj može da radi oko 16/22 sata.

• Postižete maksimalni kapacitet baterija ako istu u potpunosti praznite najmanje jednom svakih 6 mjeseci. U tu svrhu uređaj isključite iz struje i ispraznite bateriju normalnim korištenjem. Nakon potpunog pražnjenja, bateriju u potpunosti napunite.

• Maksimalni kapacitet baterije postiže se tek nakon nekoliko punjenja i zavisi od više faktora (stanje baterije, radna temperatura, vrsta i način učestalosti punjenja, itd.)

**Napomena**

Pratite simbol za prikaz istrošenosti baterije na ekranu i prazne baterije blagovremeno zamijenite.

**Rad sa mrežnim priključkom**

Uređaje uz pomoć mrežnog priključkapriključite u utičnicu.

1. **Rukovanje**

• Odašiljač (jedinicu za bebu) postavite tako da je na uzvišenoj poziciji udaljen 2 m od Vaše bebe.

• Upalite odašiljač pomoću ON/OFF prekidača za odabir kanala i odaberite jedan od dva ponuđena kanala.

• Ekran počinje da svijetli i prikazuje se odabrani kanal.

• Upalite prijemnik (jedinica za roditelje) tako što odaberete isti kanal kao na odašiljaču. Ekran počinje sa svijetli i prikazuje se odabrani kanal.

Provjerite da li je uspostavljena veze između uređaja – pri tome razmak između dva uređaja ne smije biti manji od jednog metra, jer tada može doći do povratne veze.

• Ukoliko prijemnik ne prenosi šumove, na ekranu se pojavi simbol “Beba spava“(=„Baby schläft“) i pozadinsko osvjetljenje se automatski prebacuje u modus štednje energije.

• Kada prijemnik prenosi šumove, na ekranu se pojavi simbol „Beba je budna“ (=„Baby ist wach“ ) i pozadinsko osvjetljenje se automatski pali.

• Ako dođe do prekida veze između dva uređaja, prijemnik se oglašava i na ekranu se pojavljuje simbol za kontrolu dometa.

**Napomena**

Zahvaljujući optičkoj kontroli jačine zvuka u dječijoj sobi, uređaj je time pogodan da ga koriste i nagluhe i gluhe osobe.

Uređaj možete pričvrstiti za kaiš uz pomoć klipa za kaiš. Takođe ga možete okačiti na zid uz pomoć odgovarajućeg alata.

1. **Postavke**

**Osjetljivost na šumove (jedinica za bebu-odašiljač)**

Prekidač za osjetljivost mikrofona (=Sensitivity) okrenite prema gore ili prema dolje kako bi podesili željenu osjetljivost na šumove/zvukove. Ako podesite visoku osjetljivost, jedinica za bebe će prenositi sve zvukove/šumove.

**Jačina zvuka (jedinica za roditelje-prijemniku)**

Regulator za jačinu zvuka (=Volume) okrenite prema gore ili prema dolje kako bi pojačali ili smanjili jačinu zvuka na jedinici za roditelje.

**Napomena**

Ako regulator za jačinu zvuka okrene skroz prema dolje, zvuk/šumovi se neće prenositi.

1. **Interesantno o Babyphone-u**

• Prijemnik i odašiljač postavite uspravno u cilju optimalne kvalitete prijenosa signala.

• Rad uređaja na baterije smanjuje elektro smog električnim i magnetnim izmjeničnim poljima.

• Možete povećati domet uređaja tako što jedinicu za bebu postavite na što uzvišenije mjesto i u blizini vrata ili prozora i provjerite napunjenost baterija.

• Neki drugi radio valovi mogu ometati prijenos signala. Stoga, Babyphone nemojte stavljati u blizini uređaja kao što su mirkovalna, WLAN itd. Osim toga, i faktori u nastavku mogu ometati prijenos signala: mobilni aparati, zidovi, kuće, drveća, utjecaji okoliša (n.pr. magla, kiša).

1. **Zamjena standardnih baterija/baterija na punjenje**

Uređaj ima prikaz istrošenosti baterije. Ako su baterije slabe, uređaj se automatski gasi i trebate zamijeniti baterije.

**Napomena**

Kod svake zamjene baterija koristiti baterije istog tipa, marke i kapaciteta. Uvijek mijenjajte sve baterije zajedno. Koristite baterije koje ne sadrže teške metale.

1. **Čuvanje i održavanje**

Vijek trajanja uređaja zavisi od pažljivog rukovanja:

**UPOZORENJE**

• Iz uređaja izvadite baterije ako ga duže vrijeme nećete koristiti.

• Uređaj zaštitite od udaraca, vlage, prašine, kemikalija, jakih temperaturnih oscilacija, elektromagnetnih polja i blizine izvora toplote (peči, radijatori).

• Mrežni priključak isključite iz uređaja nakon svake upotrebe, prije svakog čišćenja i prije svake zamjene dijelova.

• Zaprljane uređaj obrišite mekanom i suhom krpom.

• Uređaj čistite suhom krpom.

• Za čišćenje uređaja nemojte koristiti abrazivna sredstva za čišćenje

1. **Šta učiniti u slučaju problema**

|  |  |
| --- | --- |
| **Greška**  | **Mjera** |
| Nakon paljenja ekrani ne svijetle. | Provjerite• da li je mrežni priključak ispravno umetnut,• da li su baterije pune,• da li su baterije ispravno umetnute. |
| Prijemnik se oglašava | Provjerite• da li je odašiljač upaljen,• da li je kod odašiljača podešen isti pilot signal kao i kod prijemnika,• da li je kod odašiljača podešen isti kanal kao i kod prijemnika,• da li su u odašiljaču umetnute pune baterije,• da li je prekoračen maksimalni domet. |
| Ne čujete bebu odnosno zvukovi/šumovi se ne prenose. | Provjerite da li je podešen regulator za jačinu zvuka.  |
| Prijemnik prima druge signale.  | Pošto ovaj Babyphone radi na tehnologiji analognog prijenosa signala, kod prijenosa signala može doći do smetnji od strane drugih uređaja. U ovom rijetkom slučaju prebacite prijemnik i odašiljač na drugi kanal ili promijenite postavke za pilot signal. |
| Baterija se ne puni. | Umetnuta je baterija koja nije pogodna za ovaj uređaj. Vidi poglavlje **5. Rad.** |
| Veza se stalno prekida i javljaju se smetnje. | Provjerite da li neki drugi tehnički uređaj stoji na putu između odašiljača i prijemnika. Po potrebi promijenite mjesto odašiljača i prijemnika.  |
| Uređaji se ne mogu upaliti. | Zamijenite baterije ili priključite uređaje u struju.  |

1. **Odlaganje**

Baterije ne bacajte u kućno smeće. Kao potrošač ste obavezni da potrošene baterije vratite svom trgovcu ili odnesete u javno sakupljalište u Vašoj općini.

**Napomena:**

Znakove u nastavku možete naći na baterijama koje sadrže štetne materije:

Pb = baterija sadrži olovo,

Cd = baterija sadrži kadmij,

Hg = baterija sadrži živu.

U interesu zaštite okoliša baterije i uređaje ne smijete bacati u kućno smeće.

Iste možete odnijeti u odgovarajuća sakupljališta u Vašoj zemlji.
Poštujte mjesne propise kod odlaganja ove vrste materija. Uređaje odlažite u skladu sa Uredbom za stare električne i elektronske uređaje EG 2002/96/EC-WEEE (Waste Electrical and Electronic Equipment).

Za više informacija molimo da se obratite nadležnom komunalnom poduzeću.

1. **Tehnički detalji**

Analogna tehnologija

Frekvencija 864 MHz

Dimenzije 6 x 4 x 11 cm

Težina 398 g

Domet 800 m kod slobodnog vidokruga

Prosječna družina rada ~16 sati jedinica za roditelje

sa jednim punjenjem baterija ~22 sata jedinica za bebu

Postupak punjenja baterije

kod ugašenog uređaja cca. 10 sati

Postupak punjenja baterije

kod upaljenog uređaja cca. 20 sati

Zaštita od prepunjavanja baterija da

Uređaj može da radi na baterije na punjenje, standardne baterije i mrežni priključak.

Ovim jamčimo da proizvod ispunjava evropsku normu R&TTE 1999/5/EC.

Za više informacija, kao n.pr. CE Izjavu o usklađenosti – obratite se ovlaštenom trgovcu ili uvozniku.

